Ich, Michel Villigˀ vonn Mùlinen, der zitt vogt im Eigen, bekenn mich mit disem brieff, als ich uff hüt, als sin datū wiset, zuͦ Kungsveldn̄ angewōnlichˀ richt stat innamē und in stat der hochwirdign̄ frowenn Anna vom Stein, aptissin des gotshùs Kuͤngsveldn̄, myner gnedign̄ frowenn, usz bevelch des erenvestn̄ und wisen Niclas Meyers, der zit hoff meister daselbs,
zuͦ gericht gesessen bin, kamen fur mich in offen, verbanem gericht, verfursprechet, als recht wz, der erber Fridlin Biland von Windisch an einem, und der ersam Clewe Lang innamē
und anstat der wirdign̄, edlen, geistlichn̄ frown̄ Magdalena von Thuͤrna, derzit jarzitmeisterin, am andernteil. offnet der genant Fridlin Biland durch sinen erloubtn̄ fùrsprechn̄, wie dz er durch sins nutz und nottorfft willn̄ uffrecht und recht und redlich verkouͤfft hette, und gab also vor mir ingericht zuͦ kouff der genantn̄ frow Magdalena von Thuͤrna als einer jarzit meisterin, zuͦ handn̄ dem jarzit einen guͤldin gelts jarlichs zins, den er, der genant Fridlin Biland, sin erbin und nachkom̄en, allen jar jaͤrlichn̄
uff sant Thomas, des heilign̄ zwolffbottn̄, tag bezalen, antwürtn̄ und weren solln̄ und wolln̄ von Kungsfeldn̄ indas closter zü der genantn̄ jarzitmeisterin oder ir
nachkomen sichern handn̄, gehalt und gewalt, aͤn alle fur wort, inzuͤg, oüch fur aller menglichs inhabn̄, uffnemen, verhefftn̄, vˀbiettn̄ und entweren krieg, acht, bann
und aller andern sachn̄, ouch aller und jetlichˀ geistlicher und weltlicher luͤtn̄, berichtn̄ und rechtn̄, ouch än allen iren costn̄ und schadn̄, uff, von und ab dem sechzehendestteil am far zuͤ Windisch, dz ich züm teil erkoùfft und züm teil innamē und anstat myner elichn̄ hüsfrown̄ er erbt hab, gat vor dar ab fùnff schilling den
Barfuͤssern zuͤ Kuͤngsveldn̄, ist suͤst fry ledig eign̄. so dann aber ein jüchart achers, gehort zuͤ dem genantn̄ teil des fars in Kuͤngsveldˀ zwinng nebn̄ der Bintz mattn̄ gelegn̄, stost uffhin and landstrosz, so gan Mellingen gat, tret abhin uff des Lüttn̄ Schlahers acher. aber zwo juchert achers, ouch in dem obgenantn̄ zwing uff Rütin uff
dem Hohn̄ Rein, zwischn̄ Heini Büren von Altn̄bürg und Hans Fricker gelegn̄, trettn̄ darùff die guͤter von der Breittn̄ Eich, ist ledig eign̄ bis an den zechendn̄. aber ein
juchart achers an der Rosz Wettin, zwischn̄ der strasz und der muͤle, gen Windisch gat, und Hans Waldmans acher, stost an myner frowen von Kungsveldn̄ mule mattn̄, ✳
ist fry ledig eign̄. so dan aber ein halb jüchart achers im Tegerlin, zwischn̄ dem kilchweg von Mülinen züm closter Küngsveldn̄ und desz schülthn̄ von Brügg achˀ
gelegn̄, tret ussertthalb uff Steffan Wirt von Windisch acher, ander sit uff Hans Lütn̄ Schlahˀ, ist ledig eign̄. und darzuͦ myn hùs und hoff mit aller zuͤgehoͤrd zuͦ
Windisch in dem dorff, by der lindn̄ gelegn̄, gat vor dar ab ein viertel kernen unser frown̄ zuͤ Windisch, ist suͤst fry ledig eign̄. dise yegenante under pfand der
genant verkoͤuffer fur sich, sine erbn̄ und nachkomen der genantn̄ jarzit meisterin als zuͤ handn̄ dem jar zit zuͤ Kungsveldn̄ zuͤ rechtem underpfand ingesetzt
und gebn̄ habn̄, iren jaͤrlichn̄ zins und houbt guͤt daruff zuͦ nützn̄, zeniessen und zuͤ habende. und ist kouff beschechen̄ und geben umb zwentzig guͤldin an mùntz,
der zitt louffig und gebig, dero sich der genant Fridlin Biland vor mir, genantem richtˀ, bekannt, von der genanttn̄ jarzit meisterin gewert, bezalt und in synē
und siner erbn̄ schinbarlichn̄ nuͤtz komen. und wo aber der genant verkoùffer, sin erbn̄ oder nachkomen yemer an disem genantn̄ zins, den guͤldin gelts, suͤmig wùrdn̄,
den nit bezaltn̄ uff zil und tag ob bestimpt, so mag die genant jarzitmeisterin oder ir nachkomen oder inhaber dis brieffs mit urkuͤnd die gedachtn̄ underpfand und
wo inen darin abgieng andre des genantten verkouffers, siner erbn̄ und nachkomen ligends und varends guͤt darumb angriffen, versetzn̄, verkouffen odˀ selbs
an sich ziehen, mit oder änrecht, geistlichem oder weltichem, so dick und vil bis der genant zins mitsampt costn̄ und schadn̄, daruff gangn̄, gantz und gar bezalt wirt, alweg der genanntn̄ koufferin odˀ inhaber dis brieffs iren schlechtn̄ wortn̄ aͤn eid oder andre bewisùng umb den costn̄ zegloubende sin sol. vor dem
allem sol den genanttn̄ kouffer, sin erbn̄ und nachkomen, ouch die genantn̄ underpfand nutzit fristn̄, schirmen noch bedeckn̄, weder geistlichs noch weltlich
gericht, noch recht, noch suͤst nützit uber all, so hie wider sin mochte oder konde, in dehein wis. oüch so ist dem genanten verkouͤffer, sinen erbn̄ und nachkomen hier inn die
frùntschafft beschehen, das sie den genanttn̄ guͤldin gelts jarlichs zins wol underkouffen und ablosen mogen, wan sie im jar wollen, ouch mit zwentzig guͤldin
guͤter, genemer und lantloͤuffiger Bern müntz, mit sampt margtzelligem ergangnem zinsz, costens und schadens, ob dheiner unbezalt usz stuͤnd, und wenn der
genantt Fridlin Biland, sin erbn̄ und nachkomen den obgemelt̄n guldin gelts ablosen wollen, so sollen sie das der genanttn̄ koufferin odˀ irer nachkomen das
ein manet vor verkuͤnden. und de und by sind gewesen die erbern Heinrich Rey von Schertz, Henslin Plüm von Lùppfen, Heini Huͤber vō Lüppfen, Henslin Schliffˀ
von Ober Bürg, Steffan Kempff von Windisch und sust vil ander erberluͤt gnuͤg des gerichts. und des zuͦ warem vestn̄ urkuͤnd so han ich, obgemelter Fridlin Byland,
fur mich, myne erbn̄ und nachkomen den erenvestn̄ und wisen Niclas Meiger, der zit hoffmeistˀ zuͦ Kungsveldn̄, mynē liebn̄ jünckherē, mit flis und ernst
er bettn̄, das er sinen eign̄ insigel fur mich, myne erbn̄ und nachkomen, im und sinen erbn̄ und nachkomē än schaden, gehengt hatt andisen brieff,
der gebn̄ ist am montag vor sant Thomans abent nach der geburtt Cristi fuͤnffzehen hùndert jar und eins ꝫcꝭ.